А тым часам паштальёны (у Альхоўскім аддзяленні іх двое), распакаваўшы па сумках карэс-пандэнцыю, адпраўляюцца па вясковых вуліцах. Анатолій Дудко ў паштовай справе невыпадковы чалавек. Яшчэ ў дзяцінстве неаднойчы прымяраў на сябе сумку праз плячо: дапамагаў маме Марыі Максімаўне разносіць газеты, часопісы, пісьмы землякам. У сярэдзіне 90-х гадоў мінулага стагоддзя змяніў маці на гэтым адказным пасту. Праўда, спрабаваў сябе на іншай рабоце, але ўсё ж паштовая прафесія зноў паклікала Анатолія.